Karibik

náhľad|Karibik podľa jednej zo širších definícií (t.j. Antily, Bahamy, Guyana, Surinam a Belize)
náhľad|Karibik podľa jednej zo širších definícií (t.j. Antily, Bahamy, priľahlá kontinentálna Stredná a Južná Amerika a Guyany)
náhľad|Politický vývoj Karibiku podľa jednej zo širších definícií

Karibik (iné názvy: Karibská oblasť, karibský región) je oblasť v strednej časti Ameriky, ktorá zahŕňa Antily a Bahamy a prípadne aj ich blízke či široké okolie; presná definícia je sporná (pozri nižšie).

Karibik sa považuje buď za súčasť Strednej Ameriky, alebo (spolu so Strednou Amerikou) za súčasť Severnej Ameriky.

Definícia
Definícia termínu Karibik nie je ustálená. Nasleduje prehľad najčastejších definícií:

Podľa najužších definícií Karibik zodpovedá (a) buď Antilám v užšom zmysle (t.j. okrem Južných Záveterných ostrovov) alebo zodpovedá (b) Antilám  (vrátane Kajmaních ostrovov, ale prípadne okrem Južných Záveterných ostrovov) a Bahamám (vrátane súostrovia Turks a Caicos). 

Podľa širších definícií Karibik zahŕňa to, čo je vyššie označené ako definícia (b) plus:
(i) územie štátov Guyana, Francúzska Guyana a prípadne aj Surinam (alebo len Guyana a Surinam), v širšom zmysle aj Belize, a ojedinele aj južnú Floridu, alebo 
(ii) územie štátov  Kolumbia, Venezuela, Guyana, Surinam a Francúzska Guyana, alebo 
(iii) nepresne: Bermudy, alebo
(iv) ostatné ostrovy v Karibskom mori a prípadne aj v Mexickom zálive (ojedinele aj v Tichom oceáne priľahlom k Strednej Amerike), alebo
(v) (ostatné ostrovy v Karibskom mori plus) územie štátov priľahlých ku Karibskému moru na hlavnom kontinente od [vrátane] Guatemaly po [vrátane] Panamu, alebo
(vi) všetky pobrežné alebo celé územia štátov priľahlých ku Karibskému moru na hlavnom kontinente (t.j. od [vrátane] južného Mexika či od Guatemaly až po [vrátane] Venezuelu, prípadne okrem Salvádora) a spravidla aj takéto územia štátov Guyana, Surinam a Francúzska Guyana.
Alternatívne Karibik zahŕňa aj samotné moria okolo vyššie spomínaných území, teda najmä Karibské more a časť Atlantického oceánu okolo Bahám a okolo Barbadosu, ale niekedy aj Mexický záliv a ojedinele vyššie spomínanú časť Tichého oceánu.

Podľa najširších definícií Karibik zodpovedá celému územiu (vrátane územia morí) od [vrátane] južných USA (najmä pri Mexickom zálive) a Bahám až po [vrátane] Kolumbiu a Venezuelu, prípadne vrátane Guyany, Surinamu a Francúzskej Guyany a/alebo Bermúd, a prípadne okrem Salvádora. V extrémnom ponímaní takýto Karibik zaberá na severe aj pobrežné územia až po Virgíniu v USA a na juhu pobrežné územia po Bahiu v Brazílii.

Zdroje tejto kapitoly:"Introduction" in Cruse & Rhiney (Eds.), Caribbean Atlas (2013), .(pozri aj mapy dole)"The perceived Caribbean: An Introduction" in Cruse & Rhiney (Eds.), Caribbean Atlas (2013), .Karibská oblast. In: Karibik. In: Brockhaus - die Enzyklopädie Digital. [CD-ROM] Mannheim: Bibliogr. Inst. und Brockhaus, 2003. ISBN 3-7653-9377-0.

Etymológia 
Názov pochádza od pomenovania indiánskeho kmeňa Karibov, ktorí obývali región pred príchodom prvých Európanov.

 Charakteristika 
Charakteristika závisí od zvolenej definície pojmu Karibik. Preto podrobnosti pozri v článkoch o jednotlivých možných najčastejších častiach Karibiku:

Ostrovy:
 Karibské ostrovy
 Západná India
 Bahamy
 Antily (Malé Antily a Veľké Antily)

Moria:
 Karibské more
 Mexický záliv
 Atlantický oceán

Štáty na pevnine
 Stredná Amerika
 Belize
 Kolumbia
 Venezuela
 Guyana
 Surinam
 Francúzska Guyana

 Pozri aj 
 Karibské more

Zdroje 


Kategória:Severná Amerika
Kategória:Latinská Amerika